มีอะไรกับแฟน เมื่อวันที่8 ช่วงเช้า(แตกนอก)ไม่ได้ป้องกัน พอตอนเที่ยงซื้อยาคุมฉุกเฉินมากิน(กินพร้อมกัน2เม็ด) พอผ่านไปประมาณ7-8ชั่วโมง ก็มีเพศสัมพันธ์อีก ไม่ได้ป้องกัน จะท้องมั้ยคะ แล้วต้องซื้อยาคุมฉุกเฉินกินอีกมั้ย
สวัสดีค่ะ การมีเพศสัมพันธ์แบบไม่ได้ป้องกันแล้วทำการแตกนอกหรือหลั่งอสุจิภายนอกช่องคลอดนั้น ยังมีโอกาสตั้งครรภ์ได้สูงถึงประมาณ 20% ไม่ควรใช้วิธีดังกล่าวในการคุมกำเนิดเด็ดขาดโดยการใช้ยาคุมฉุกเฉินตามไปหลังจากนั้นภายใน 72 ชั่วโมงนั้น ถ้าได้ใช้อย่างถูกต้องตามข้างฉลากกำหนด จะช่วยลดโอกาสตั้งครรภ์ลงไปได้ประมาณ 80-90% แต่ไม่ควรเป็นวิธีการที่เลือกใช้เป็นประจำ เพราะมีผลข้างเคียงที่อาจจะเกิดขึ้นได้เช่นมีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ อีกทั้งประสิทธิภาพต่ำกว่ายาคุมแบบแผงธรรมดาหรือการใช้ยาคุมกำเนิดโดยยาคุมฉุกเฉินจะป้องกันการตั้งครรภ์จากเพศสัมพันธ์ที่เกิดก่อนกินยา แต่ไม่ได้ครอบคุลมไปถึงเพศสัมพันธ์หลังจากนั้น ดังนั้นมีโอกาสจะตั้งครรภ์ได้จากเพศสัมพันธ์ครั้งที่สอง อาจมีข้อบ่งชี้การใช้ยาคุมฉุกเฉินอีก และอย่างที่กล่าวไปว่าครั้งต่อไปนั้น ควรใช้วิธีการที่มีประสิทธิภาพสูงเช่นการใช้ยาคุมแบบแผงธรรมดาหรือการใช้ถุงยางอนามัยจะดีกว่า